Държавен вестник, бр. 72, 2003 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  72
15. констативен акт за установяване годност-
та за приемане на строежа (част, етап от него)
(приложение № 15)—съставя се на основание
чл. 176, ал. 1 ЗУТ от възложителя, проектанти-
те по всички части на проекта, строителя, лице-
то, упражняващо строителен надзор, и от тех-
нически провоспособните физически лица към
него, упражнили строителен надзор по съответ-
ните части, или от техническия ръководител за
строежите от пета категория; този акт е осно-
вание за съставяне на окончателен доклад от
лицето, упражняващо строителен надзор; с този
акт се извършва предаването на строежа и стро-
ителната документация от строителя на възло-
жителя; актът съдържа:
а) описание на договорите за изпълнение на
строителството, строителните книжа, екзеку-
тивната документация и съставените актове и
протоколи по време на строителството, доку-
ментацията от строителното досие на обекта
(актове, протоколи, дневници, декларации за
съответствие на вложените строителни продук-
ти и други документи, изискващи се по съотве-
тен нормативен акт), както и на тези за прове-
дени изпитвания, измервания и др., доказващи
правилността на изпълнението, и др.;
б) данните от огледа на място и околното
пространство (възстановено ли е във вида при
откриване на строителната площадка), вклю-
чително описание на строежа и на неизвърше-
ни, незавършени или недобре извършени ра-
боти, които до подаване на искане за издаване
на разрешение за ползване (удостоверение за
въвеждане в експлоатация) следва да бъдат от-
странени, за което се съставя констативен про-
токол и др.;
в) доказателства, че строежът е изпълнен
съобразно одобрените инвестиционни проек-
ти, заверената екзекутивна документация, изис-
кванията към строежите по чл. 169, ал. 1 и 2
ЗУТ и условията на сключения договор, въз
основа на които съставителите установяват
годността за приемане на строежа, частта или
етапа от него;
16. протокол за установяване годността за
ползване на строежа (приложение № 16)—със-
тавя се от определените лица от началника на
ДНСК или от упълномощено от него лице със
заповедта за назначаване на Държавна прие-
мателна комисия по реда на Наредба № 2 от
2003 г. за разрешаване ползването на строе-
жите в Република България и минимални га-
ранционни срокове за изпълнени строителни
и монтажни работи, съоръжения и строител-
ни обекти, за строежите, за които такава е
задължителна;
17. протокол за проведена 72-часова проба
при експлоатационни условия (приложение
№ 17)—съставя се от комисия, назначена със
заповед на възложителя; протоколът се съста-
вя в случаите, когато се изисква съгласно дейс-
тващата нормативна уредба, и съдържа:
а) резултатите от извършена 72-часова проба
при експлоатационни условия на монтираните
машини, съоръжения, апаратури, инсталации и
др. за доказване на техническите параметри, про-
ектната мощност, качеството на продукцията,
спазването на хигиенните изисквания, на изиск-
ванията по безопасност на труда, опазването на
околната среда, пожарната безопасност и др.;
б) данните за приетия режим на работно
време, технологичните особености на процеси-
те, машините, съоръженията, апаратурата, ин-
сталациите и др., в съответствие с изготвените
за целта програми и сключените договори;
в) доказателства, че строежът не е показал
недопустими отклонения от изискванията за
безопасност и от стандартизационните изиск-
вания за продукцията.
Чл. 8. (1) При несъществени отклонения от
одобрения проект в процеса на изпълнението
му действително изпълнените строителни и
монтажни работи своевременно се отразяват
върху копие от одобрения (съгласуван) проект.
След фактическото завършване на строежа се
изготвя екзекутивна документация, отразява-
ща несъществените отклонения от съгласува-
ните проекти, от строителя или от лице, опре-
делено от възложителя.
(2) Екзекутивната документация съдържа
пълен комплект чертежи за действително из-
вършените СМР. Тя се заверява от възложите-
ля, строителя, лицето, упражняващо авторски
надзор, от физическото лице, упражняващо тех-
нически контрол за част “Конструктивна”, и от
лицето, извършило строителния надзор, след
подписване на същата от технически правоспо-
собните лица по съответните части на проекта
към лицето, упражняващо строителен надзор.
(3) Екзекутивната документация се предава
от възложителя на съответната администрация,
издала строителните книжа, която удостоверя-
ва представянето с печат, положен върху всич-
ки графични и текстови материали.
(4) Екзекутивната документация е нераздел-
на част от издадените строителни книжа.
Чл. 9. При изпълнението на строежите се
съставят и всички необходими актове съгласно
изискванията на действащата нормативна уред-
ба за контрол и приемане на строителни и мон-
тажни работи, непосочени в тази наредба.
Чл. 10. (1) Актовете и протоколите се изгот-
вят в необходимите екземпляри съобразно със-
тавилите ги лица. Строителят, лицето, упраж-
няващо строителен надзор, и възложителят
съхраняват по един екземпляр.
(2) Оригиналът на протокола за откриване
на строителна площадка и за определяне на стро-
ителна линия и ниво се съхранява безсрочно от
администрацията, издала разрешението за стро-
еж. Препис от протокола се съхранява от въз-
ложителя или от лицето, упражняващо строите-
лен надзор, като екземпляр от него се съхранява
на строителната площадка за проверка.